               EURÓPSKA KOMISIA
            V Bruseli3. 5. 2021
            COM(2021) 233 final
            2021/0120(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie zaujať na sedemdesiatom štvrtom zasadnutí Svetového zdravotníckeho zhromaždenia

               DÔVODOVÁ SPRÁVA

               1.Predmet návrhu

               Návrh sa týka pozície, ktorá sa má v mene Únie zaujať na sedemdesiatom štvrtom zasadnutí Svetového zdravotníckeho zhromaždenia (WHA) v súvislosti s plánovaným prijatím rozhodnutia o podmienkach/procese vypracovania medzinárodnej zmluvy o boji proti pandémiám.

               2.Kontext návrhu

               2.1.Svetová zdravotnícka organizácia

               Svetová zdravotnícka organizácia (WHO) vznikla ako špecializovaná zdravotnícka agentúra Organizácie Spojených národov podľa článku 57 Charty Organizácie Spojených národov. V Ústave
                  1
                Svetovej zdravotníckej organizácie, ktorá nadobudla účinnosť 7. apríla 1948, je stanovený hlavný cieľ organizácie – „dosiahnutie najvyššej možnej úrovne zdravia všetkých ľudí“.

               Európska únia má vo WHO štatút neformálneho pozorovateľa. Tento štatút bol potvrdený výmenou listov uverejnených v úradnom vestníku 4. januára 2001
                  2
               . Súčasťou výmeny bolo aj „Memorandum o rámci a podmienkach spolupráce medzi Svetovou zdravotníckou organizáciou a Komisiou Európskych spoločenstiev“. Členmi WHO sú všetky členské štáty EÚ.

               2.2.Svetové zdravotnícke zhromaždenie

               Svetové zdravotnícke zhromaždenie je hlavným riadiacim orgánom WHO. Hlavnými funkciami Svetového zdravotníckeho zhromaždenia sú určovanie politík WHO, vymenovávanie generálneho riaditeľa, dohľad nad finančnými politikami a posudzovanie a schvaľovanie navrhovaného programového rozpočtu.

               Svetové zdravotnícke zhromaždenie sa koná každoročne vo švajčiarskej Ženeve. Sedemdesiate štvrté zasadnutie zhromaždenia sa uskutoční online od 24. mája do 1. júna 2021.

               Podľa článku 59 ústavy WHO má na Svetovom zdravotníckom zhromaždení každý člen jeden hlas. Rozhodnutia sú prijímané väčšinou prítomných a hlasujúcich členov, s výnimkou niekoľkých prípadov uvedených v článku 60 ústavy, kde je potrebná dvojtretinová väčšina. V praxi sa všetci snažia o dosiahnutie dohody konsenzom. Európska únia nemá hlasovacie právo.

               Podľa článku 19 ústavy WHO má Svetové zdravotnícke zhromaždenie právomoc prijímať dohovory alebo dohody vo všetkých záležitostiach, ktoré sú v kompetencii organizácie.

               2.3.Pripravovaný akt zo sedemdesiateho štvrtého zasadnutia Svetového zdravotníckeho zhromaždenia

               Očakáva sa, že Svetové zdravotnícke zhromaždenie prijme v máji 2021 na svojom sedemdesiatom štvrtom zasadnutí procedurálne rozhodnutie týkajúce sa podmienok/procesu vypracovania medzinárodnej zmluvy o boji proti pandémiám. Účelom rozhodnutia je konkrétne zriadiť medzivládne zasadnutie na účely vypracovania a prerokovania Rámcového dohovoru WHO o pripravenosti a reakcii na pandémie, ktorý sa posúdi na zdravotníckom zhromaždení podľa článku 19 ústavy WHO.

               3.Pozícia, ktorá sa má zaujať v mene Únie

               EÚ a jej členské štáty stoja v popredí medzinárodného úsilia o posilnenie globálnej zdravotnej bezpečnosti a Svetovej zdravotníckej organizácie, najmä pokiaľ ide o pripravenosť a reakciu na núdzové zdravotné situácie, a robia tak okrem iného aj v súlade so závermi Rady
                  3
                z novembra 2020 o úlohe EÚ pri posilňovaní WHO.

               O návrhu uzavrieť medzinárodnú zmluvu o pandémiách sa v súčasnosti diskutuje v kontexte prebiehajúceho medzinárodného úsilia o zvýšenie celosvetovej zdravotnej bezpečnosti vzhľadom na skúsenosti získané z pandémie. Základným cieľom tejto zmluvy by malo byť získanie politického a právneho záväzku zlepšiť štruktúru systémov zdravotníctva vo svete.

               Účasť na vypracovaní tejto zmluvy by bola v súlade s článkom 21 ods. 1 ZEÚ, v ktorom sa potvrdzuje, že „Únia sa usiluje o rozvoj vzťahov a budovanie partnerstiev s tretími krajinami a s medzinárodnými, regionálnymi alebo svetovými organizáciami, ktoré uznávajú spoločné zásady uvedené v prvom pododseku. Presadzuje mnohostranné riešenia spoločných problémov, najmä v rámci Organizácie Spojených národov“. Európska rada
                  4
                vo februári 2021 zopakovala svoje odhodlanie „presadzovať globálnu zdravotnú bezpečnosť okrem iného aj posilnením Svetovej zdravotníckej organizácie a prostredníctvom medzinárodnej zmluvy o pandémiách“.

               Hoci sa ešte nerozhodlo o jej presnom rozsahu pôsobnosti, pripravovaná medzinárodná zmluva má riešiť závažné cezhraničné ohrozenia zdravia. Ide o cieľ, ktorý sa bude pravdepodobne týkať oblastí politiky zakotvených v tretej časti hlavy XIV ZFEÚ, ale aj niektorých ďalších článkov Zmluvy o fungovaní EÚ, ktoré sa týkajú napríklad:

               –prevencie a riadenia zoonotických rizík ako súčasť prístupu „jedno zdravie“, ktorý si vyžaduje prepojenie so zmluvami v oblasti životného prostredia v otázkach, ako sú biodiverzita a obchod s ohrozenými druhmi, ktoré by mohli okrem iného ovplyvniť uplatňovanie nariadenia Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi;

               –štruktúrovaného systému spoločného využívania patogénov, genetických sekvencií a výsledných prínosov na účely verejného zdravia [kde je príslušným právnym predpisom EÚ nariadenie Európskeho parlamentu a Rady (EÚ) č. 511/2014 zo 16. apríla 2014 o opatreniach na zaistenie súladu pre používateľov Nagojského protokolu o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania v Únii];

               –ľudských práv a ochrany súkromia, najmä vzhľadom na sledovacie technológie, umelú inteligenciu a využívanie veľkých dát na účely verejného zdravia [napr. nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov]; ale aj

               –opatrení na podporu vykonávania a dodržiavania predpisov, napr. postupov partnerského a odborného preskúmania, mechanizmov vzájomnej zodpovednosti, opatrení na overovanie a kontrolu a postupov urovnávania sporov.

               –Budúca zmluva ovplyvní aj rozhodnutie Európskeho parlamentu a Rady č. 1082/2013/EÚ z 22. októbra 2013 o závažných cezhraničných ohrozeniach zdravia a budúce nariadenie o cezhraničných ohrozeniach zdravia.

               Vzhľadom na uvedené skutočnosti a možné ovplyvnenie existujúcich právnych predpisov v rôznych oblastiach činnosti EÚ je nevyhnutné, aby účasť Únie znamenala účasť jej členských štátov. Ich pozícia v diskusiách na najbližšom zasadnutí Svetového zdravotníckeho zhromaždenia o možnom rozhodnutí, ktorým sa stanoví proces vypracovania a prerokovania Rámcového dohovoru WHO o pripravenosti a reakcii na pandémie, by sa mala riadiť týmito zásadami:

               a)EÚ ako zmluvná strana by mala mať možnosť vyjadriť plnú podporu procesu WHO vypracovať nový rámcový dohovor o pripravenosti a reakcii na pandémie.

               b)Rozhodnutie Svetového zdravotníckeho zhromaždenia, v ktorom sa stanovia procedurálne aspekty rokovaní, by malo umožňovať zapojenie EÚ do celého procesu rokovaní.

               c)Nový rámcový dohovor musí posilňovať a dopĺňať existujúci medzinárodný rámec prevencie a reakcie na núdzové zdravotné situácie, prinášať pridanú hodnotu a zároveň zohľadňovať výsledky nadchádzajúceho globálneho samitu o zdraví, ktorý sa uskutoční 21. mája. V súlade s tým by mal každý nový rámcový dohovor dopĺňať a sprísňovať vykonávanie medzinárodných zdravotných predpisov (MZP) a účinne riešiť všetky medzery v týchto predpisoch.

               d)Diskusie o rámcovom dohovore by mali zohľadňovať výsledky nezávislých komisií
                  5
               , ktoré skúmajú medzinárodnú pandemickú reakciu vedenú WHO, aby sa zaručilo, že bude pevne založená na dôkazoch a odrážať poznatky získané z celosvetových skúseností s riešením pandémie COVID-19.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Článok 218 ods. 9 ZFEÚ sa uplatňuje bez ohľadu na to, či je Únia členom predmetného orgánu alebo zmluvnou stranou dohody
                  6
               .

               Pojem „akty s právnymi účinkami“ zahŕňa akty, ktoré majú právne účinky v zmysle pravidiel medzinárodného práva, ktorými sa predmetný orgán riadi. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  7
               .

               4.1.2.Uplatnenie na tento prípad

               Svetové zdravotnícke zhromaždenie je orgán zriadený dohodou, konkrétne Ústavou Svetovej zdravotníckej organizácie, podpísanou v New Yorku 22. júla 1946.

               Rozhodnutie o podmienkach, ktoré má prijať Svetové zdravotnícke zhromaždenie, je aktom s právnymi účinkami. Pripravovaný akt bude podľa medzinárodného práva záväzný pre členov Svetovej zdravotníckej organizácie v súlade s článkami 18 a 60 Ústavy Svetovej zdravotníckej organizácie. Pripravovaný akt má právne účinky aj preto, že sa ním stanoví schopnosť Európskej únie plne sa zapojiť do vypracovania a prerokovania Rámcového dohovoru WHO o pripravenosti a reakcii na pandémie po posúdení na Svetovom zdravotníckom zhromaždení podľa článku 19 Ústavy WHO, ako aj stať sa zmluvnou stranou tohto dohovoru ako organizácia regionálnej hospodárskej integrácie.

               Rámcový dohovor ovplyvní výkon právomocí Únie a v závislosti od jeho rozsahu pôsobnosti aj právne predpisy EÚ v oblastiach, ako sú zdravie, obchod, voľný pohyb, ochrana údajov, vnútorný trh, rozvojová spolupráca, ktoré sa môžu stať relevantnými pre rámcový dohovor.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu nadväzujú na stále užšiu medzinárodnú spoluprácu v oblasti pripravenosti a reakcie systému Organizácie Spojených národov na pandémie, ktorej cieľom je „presadzovať mnohostranné riešenia spoločných problémov, najmä v rámci Organizácie Spojených národov.“ Jeho prvoradým cieľom je predovšetkým boj proti závažným cezhraničným zdravotným pohromám a závažným cezhraničným ohrozeniam zdravia.

               Hmotnoprávnym základom navrhovaného rozhodnutia je preto článok 168 ods. 3 a 5 ZFEÚ.

               4.3.Záver

               Právnym základom navrhovaného rozhodnutia by mal byť článok 168 ods. 3 a 5 ZFEÚ v spojení s článkom 218 ods. 9 ZFEÚ.

               2021/0120 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie zaujať na sedemdesiatom štvrtom zasadnutí Svetového zdravotníckeho zhromaždenia

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 168 ods. 3 a 5 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)V článku 21 ods. 1 ZEÚ sa uvádza, že Únia sa má usilovať o rozvoj vzťahov a budovanie partnerstiev s tretími krajinami a s medzinárodnými, regionálnymi alebo svetovými organizáciami, ktoré uznávajú spoločné zásady uvedené v prvom pododseku. Má presadzovať mnohostranné riešenia spoločných problémov, najmä v rámci Organizácie Spojených národov.

               (2)Ústava Svetovej zdravotníckej organizácie (ďalej len „dohoda“) nadobudla účinnosť 7. apríla 1948.

               (3)Podľa článku 60 dohody môže Svetové zdravotnícke zhromaždenie prijímať rozhodnutia väčšinou prítomných a hlasujúcich členov Svetovej zdravotníckej organizácie (WHO).

               (4)Svetové zdravotnícke zhromaždenie má na svojom sedemdesiatom štvrtom zasadnutí, ktoré sa začína 24. mája 2021, prijať rozhodnutie o zriadení medzivládneho zasadnutia s cieľom vypracovať a prerokovať Rámcový dohovor WHO o pripravenosti a reakcii na pandémie.

               (5)Je vhodné určiť pozíciu, ktorá sa v mene Únie má zaujať na Svetovom zdravotníckom zhromaždení, keďže rozhodnutím Svetového zdravotníckeho zhromaždenia sa stanoví schopnosť Európskej únie plne sa zapojiť do vypracovania a prerokovania Rámcového dohovoru WHO o pripravenosti a reakcii na pandémie a stať sa prípadne jeho zmluvnou stranou ako organizácia regionálnej hospodárskej integrácie.

               (6)Plné zapojenie Európskej únie do vypracovania a prerokovania Rámcového dohovoru WHO o pripravenosti a reakcii na pandémie a jej prípadné pristúpenie k dohovoru prispejú k zintenzívneniu medzinárodnej spolupráce pri reakcii na pandémie v rámci systému Organizácie Spojených národov.

               (7)Pozíciu Únie vyjadria členské štáty Únie, ktoré sú členmi Rady Svetového zdravotníckeho zhromaždenia,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie zaujať na sedemdesiatom štvrtom zasadnutí Svetového zdravotníckeho zhromaždenia, je takáto:

               Európska únia podporuje iniciovanie procesu Svetovej zdravotníckej organizácie v súvislosti s novým Rámcovým dohovorom o pripravenosti a reakcii na pandémie a musí mať možnosť zúčastniť sa na ňom ako zmluvná strana takejto zmluvy.

               Rozhodnutie Svetového zdravotníckeho zhromaždenia, ktorým sa stanovujú procedurálne aspekty rokovaní, musí umožňovať plné zapojenie Únie do procesu rokovaní vzhľadom na jej možné pristúpenie k dohovoru ako organizácia regionálnej hospodárskej integrácie.

               Malo by sa to dosiahnuť vložením osobitných odkazov do základného textu rozhodnutia, v ktorých sa objasní, že otvorený účasti organizácií regionálnej hospodárskej integrácie má byť každý medzivládny orgán zriadený na vypracovanie a prerokovanie dohovoru.

               Článok 2

               Pozíciu uvedenú v článku 1 vyjadria členské štáty Únie, ktoré sú členmi Svetovej zdravotníckej organizácie, konajúc spoločne v záujme Únie.

               Článok 3

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                  ZÁKLADNÉ DOKUMENTY (who.int)
                  .

                     (2)

                  https://ec.europa.eu/health/sites/health/files/eu_world/docs/exchange_of_letters_2001.pdf
                  .

                     (3)

                        https://data.consilium.europa.eu/doc/document/ST-12276-2020-INIT/sk/pdf.

                     (4)

                        Vyhlásenie členov Európskej rady, 25. – 26. februára 2021.

                     (5)

                        Ide najmä o nezávislú komisiu pre pripravenosť a reakciu na pandémiu, revíznu komisiu MZP a nezávislý dozorný a poradný výbor pre Program WHO pre núdzové zdravotné situácie.

                     (6)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, bod 64.

                     (7)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.


               EURÓPSKA KOMISIA
            V Bruseli6. 5. 2021
            COM(2021) 226 final
            2021/0115(BUD)
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na základe žiadosti Holandska – EGF/2020/004 NL/KLM

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“)
                  2
               .

               2.Holandsko podalo 22. decembra 2020 žiadosť EGF/2020/004 NL/KLM o finančný príspevok z EGF v dôsledku prepúšťania
                  3
                v spoločnosti KLM Royal Dutch Airlines v Holandsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2020/004 NL/KLM

                        Členský štát

                        Holandsko

                        Dotknutý(-é) región(-y) (úroveň NUTS 2
                           4
                        )

                        Noord-Holland (NL32)

                        Dátum podania žiadosti

                        22. decembra 2020

                        Dátum potvrdenia prijatia žiadosti

                        22. decembra 2020

                        Dátum žiadosti o dodatočné informácie

                        5. januára 2021

                        Termín na poskytnutie dodatočných informácií

                        16. februára 2021

                        Termín na dokončenie posúdenia

                        11. mája 2021

                        Kritérium zásahu

                        článok 4 ods. 1 písm. a) nariadenia o EGF

                        Hlavný podnik

                        KLM Royal Dutch Airlines

                        Počet dotknutých podnikov

                        1

                        Odvetvie(-a) ekonomickej činnosti

                        (divízia NACE Rev. 2)
                           5

                        divízia 51 (letecká doprava)

                        Referenčné obdobie (štyri mesiace):

                        15. augusta 2020 – 15. decembra 2020

                        Počet prepustených pracovníkov počas referenčného obdobia (a)

                        650

                        Počet prepustených pracovníkov pred referenčným obdobím alebo po ňom (b)

                        1 201

                        Celkový počet prepustených pracovníkov
                           (a + b)

                        1 851

                        Celkový počet oprávnených prijímateľov

                        1 851

                        Celkový počet dotknutých prijímateľov

                        1 201

                        Rozpočet na personalizované služby (v EUR)

                        8 030 750

                        Rozpočet na využívanie EGF
                           6
                         (v EUR)

                        334 614

                        Celkový rozpočet (v EUR)

                        8 365 364

                        Príspevok z EGF (60 %) (v EUR)

                        5 019 218

               POSÚDENIE ŽIADOSTI

               Postup

               4.Holandsko podalo žiadosť EGF/2020/004 NL/KLM 22. decembra 2020, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti v ten istý deň a 5. januára 2021 požiadala Holandsko o dodatočné informácie. Tieto dodatočné informácie boli poskytnuté do šiestich týždňov od podania žiadosti. Lehota 12 týždňov od prijatia úplnej žiadosti, v rámci ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 11. mája 2021.

               Oprávnenosť žiadosti

               Príslušné podniky a prijímatelia

               5.Žiadosť sa týka 1 851 pracovníkov prepustených v spoločnosti KLM Royal Dutch Airlines. Tento podnik pôsobí v ekonomickom odvetví patriacom podľa klasifikácie NACE Rev. 2 do divízie 51 (letecká doprava). K prepúšťaniu spoločnosťou KLM došlo v provincii Noord-Holland (NL32) na úrovni NUTS 2.

               Kritériá zásahu

               6.Holandsko predložilo žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov alebo samostatne zárobkovo činných osôb, ktoré ukončili svoju činnosť, najmenej 500 osôb v jednom podniku v členskom štáte vrátane pracovníkov, ktorí boli prepustení u dodávateľov daného podniku a nadväzujúcich výrobcov.

               7.Referenčné obdobie štyroch mesiacov v prípade tejto žiadosti trvalo od 15. augusta 2020 do 15. decembra 2020.

               8.Počas referenčného obdobia bolo v spoločnosti KLM prepustených 650 pracovníkov.

               Stanovenie počtu prepustených pracovníkov a prípadov ukončenia činnosti

               9.Všetky prípady prepustenia počas referenčného obdobia boli započítané od dátumu individuálnej výpovede zo strany zamestnávateľa, ktorou pracovníka prepúšťa alebo vypovedá jeho zmluvu.

               Oprávnení prijímatelia

               10.Okrem uvedených pracovníkov zahŕňajú oprávnení prijímatelia 1 201 pracovníkov prepustených pred referenčným obdobím štyroch mesiacov alebo po ňom. Títo pracovníci boli prepustení po všeobecnom oznámení o plánovanom prepúšťaní 21. mája 2020. Je možné stanoviť jasnú príčinnú súvislosť s udalosťou, ktorá vyvolala prepúšťanie počas referenčného obdobia.

               11.Celkový počet oprávnených prijímateľov je preto 1 851.

               Súvislosť medzi prepúšťaním a celosvetovou finančnou a hospodárskou krízou

               12.Svetová zdravotnícka organizácia (WHO) vyhlásila 11. marca 2020 COVID-19 za celosvetovú pandémiu. Európska komisia 27. mája 2020 vo svojom oznámení Rozpočet EÚ umožňujúci realizáciu plánu obnovy Európy
                  7
                vyhlásila, že zdravotná kríza viedla k hospodárskej kríze, a navrhla plán obnovy hospodárstva. Do tohto plánu patril EGF ako núdzový nástroj na pomoc osobám, ktoré prišli o prácu v dôsledku celosvetovej hospodárskej krízy.

               13.Pandémia spôsobila najhlbšiu recesiu v histórii EÚ. Podľa európskej hospodárskej prognózy Komisie zo zimy 2021
                  8
                sa HDP EÚ v roku 2020 znížilo o 6,3 % a očakáva sa, že sa zvýši o 3,7 % v roku 2021 a o 3,9 % v roku 2022.

               14.Pandémia COVID-19 mala významný vplyv na letecké odvetvie v dôsledku cestovných obmedzení a dramatického poklesu osobnej leteckej dopravy. Pokles počtu cestujúcich výrazne znížil príjmy leteckých spoločností a mnohé z nich prinútil, aby prepustili zamestnancov alebo vyhlásili platobnú neschopnosť. V apríli 2020 sa objem medzinárodnej osobnej dopravy znížil o 98,9 % v porovnaní s aprílom 2019 a 64 % lietadiel na celom svete bolo odparkovaných, čo predstavuje najväčšiu recesiu v histórii leteckej dopravy
                  9
               .

               15.V júni 2020 sa dopyt cestujúcich mierne zlepšil, ale zostal výrazne pod úrovňami spred krízy. Celkový dopyt (meraný vo výnosoch na osobokilometer – RPK) sa v porovnaní s júnom 2019
                  10
                znížil o 86,5 %.

               Objemy osobnej leteckej dopravy
                  11

               Výnosy na osobokilometer (RPK) v celom odvetví (v mld. EUR mesačne)

                        Skutočné

                        Sezónne upravené

               16.Celkovo sa dopyt po medzinárodnej osobnej doprave v roku 2020 znížil o 75,6 % v porovnaní s úrovňami z roku 2019. Kapacita (meraná v ponúkaných sedadlokilometroch) klesla o 68,1 % a koeficient zaťaženia cestujúcimi (ktorý meria percentuálny podiel ponúkaných miest na sedenie obsadených cestujúcimi) klesol o 19,2 percentuálneho bodu na 62,8 %
                  12
               .

               17.Podľa prognózy Medzinárodného združenia leteckých prepravcov týkajúcej sa celosvetovej osobnej dopravy bude leteckému odvetviu trvať 3 až 4 roky, kým sa zotaví na úroveň spred krízy
                  13
               .

               18.Doteraz bolo odvetvie leteckej dopravy predmetom troch žiadostí o podporu z EGF, pričom všetky tri sa zakladali na globalizácii týkajúcej sa obchodu
                  14
               .

               Udalosti, ktoré viedli k prepúšťaniu a ukončeniu činnosti

               19.Udalosti, ktoré viedli k tomuto prepúšťaniu, sú dôsledkom neočakávanej celosvetovej hospodárskej krízy spôsobenej pandémiou COVID-19.

               20.Holandsko uvádza, že spoločnosť KLM tvrdo zasiahol vplyv pandémie COVID-19. Pred pandémiou sa finančná výkonnosť spoločnosti KLM v rokoch 2015 až 2019 stabilne zvyšovala. V roku 2015 spoločnosť KLM zaznamenala výnosy vo výške 9,905 miliardy EUR, zatiaľ čo do roku 2019 tieto výnosy vzrástli na 11,075 miliardy EUR. Čistý zisk za rozpočtový rok 2019 predstavoval 449 miliónov EUR v porovnaní s 54 miliónmi EUR za rok 2015
                  15
               .

               21.Kríza však narušila dobré výsledky spoločnosti KLM za posledné roky. V polovici marca 2020 sa prevádzka spoločnosti KLM vo veľkej miere zastavila, zatiaľ čo jej prevádzkové náklady zostali na rovnakej úrovni
                  16
               .

               22.Spoločnosť KLM prepravila v roku 2020 11,2 milióna cestujúcich, čo predstavuje v porovnaní s predchádzajúcim rokom obrovský pokles o 68 %. Koeficient zaťaženia cestujúcimi klesol na 52,2 % v porovnaní s 89,4 % v roku 2019
                  17
               .

               23.V roku 2020 klesli výnosy spoločnosti KLM v porovnaní s predchádzajúcim rokom o 53,8 % na 5,120 miliardy EUR. Spoločnosť KLM v dôsledku prudkého poklesu výnosov dosiahla v roku 2020 prevádzkovú stratu 1 154 miliónov EUR v porovnaní so ziskom 714 miliónov EUR v roku 2019
                  18
               .

               24.Vedenie spoločnosti KLM 31. júla 2020 oznámilo reštrukturalizačný plán s cieľom znížiť náklady. To viedlo k zníženiu počtu zamestnancov o približne 5 000 ekvivalentov plného pracovného času (z 33 000 ekvivalentov plného pracovného času na 28 000)
                  19
               .

               25.Vedenie spoločnosti KLM predpokladá návrat k úrovniam letových pohybov spred krízy do roku 2024. Stupeň a rýchlosť oživenia bude závisieť od viacerých faktorov vrátane vývoja situácie súvisiacej s vírusom, oživenia hospodárstva a správania cestujúcich
                  20
               .

               Očakávané účinky prepúšťania na miestne, regionálne a celoštátne hospodárstvo a zamestnanosť

               26.Prepúšťanie v spoločnosti KLM má závažné následky na celoštátne hospodárstvo. Spoločnosť KLM je druhým najväčším súkromným zamestnávateľom Holandska s viac ako 33 000 zamestnancami
                  21
               .

               27.Spoločnosť KLM pôsobí na letisku Schiphol v Amsterdame a má svoje sídlo v Amstelveene, čiže mnoho jej zamestnancov žije v provincii Noord-Holland.

               28.Miera nezamestnanosti v provincii Noord-Holland sa vo štvrtom štvrťroku 2020 v porovnaní s rovnakým štvrťrokom 2019 zvýšila o 1,5 percentuálneho bodu na 4,8 %. V porovnaní so susednými provinciami Flevoland (4,2 %) a Južné Holandsko (4,5 %)
                  22
                mala provincia Noord-Holland najvyššiu mieru nezamestnanosti.

               29.Holandsko tvrdí, že oblasť Širší Amsterdam (subregión provincie Noord-Holland) patrí medzi regióny, ktoré sú najviac postihnuté prepúšťaním. Je to spôsobené tým, že hospodárska kríza najviac zasiahla odvetvia husto koncentrované v tejto oblasti, ako je letectvo, ubytovacie a stravovacie služby, kultúra, šport a rekreácia
                  23
               .

               30.Podľa údajov, ktoré v júni 2020 zhromaždila holandská agentúra pre poistenie zamestnancov (UWV), 34 % zamestnancov v subregióne Širší Amsterdam pracuje v odvetviach, v ktorých sa vo veľkej alebo veľmi veľkej miere znížila zamestnanosť, zatiaľ čo na úrovni krajiny ide približne o 32 %
                  24
               .

               Dotknutí prijímatelia a navrhované opatrenia

               Dotknutí prijímatelia

               31.Odhaduje sa, že z 1 851 oprávnených osôb sa na opatreniach EGF zúčastní 1 201 prepustených pracovníkov. Rozdelenie týchto prepustených pracovníkov podľa pohlavia, štátnej príslušnosti a vekových skupín:

                        Kategória

                        Počet dotknutých prijímateľov

                        Pohlavie:

                        muži:

                        933

                        (77,69 %)

                        ženy:

                        268

                        (22,31 %)

                        Štátna príslušnosť:

                        občania EÚ:

                        1 180

                        (98,25 %)

                        osoby, ktoré nie sú občanmi EÚ:

                        21

                        (1,75 %)

                        Veková skupina:

                        15 – 24 rokov:

                        35

                        (2,91 %)

                        25 – 29 rokov:

                        92

                        (7,66 %)

                        30 – 54 rokov:

                        697

                        (58,04 %)

                        55 – 64 rokov:

                        353

                        (29,39 %)

                        viac ako 64 rokov:

                        24

                        (2,00 %)

               Oprávnenosť navrhovaných opatrení

               32.Personalizované služby, ktoré sa poskytnú prepusteným pracovníkom, pozostávajú z týchto opatrení:

               –Profesijná orientácia. Počas tejto fázy dostanú účastníci informácie o procese podpory, orientácii a pomoci pri hľadaní pracovného miesta. Patrí sem aj individuálne poradenstvo v oblasti sebadôvery s cieľom pomôcť pracovníkom preorientovať sa na nové pracovné miesta.

               –Podpora pri hľadaní práce vo vyhradených sektoroch. V rámci tohto opatrenia sa bude poskytovať odborná pomoc pri presune do odvetví s nedostatkom pracovných síl, ako je vzdelávanie, zdravotná starostlivosť, logistika, technológie a riadenie informácií. Napríklad osoby s technickými skúsenosťami (t. j. inžinierstvo a údržba v spoločnosti KLM) by sa mohli rekvalifikovať, aby sa boli schopné zamestnať v odvetví súvisiacom s technológiami.

               –Odborná príprava, koučing a/alebo vzdelávanie. Patria sem opatrenia na rozvoj zručností potrebných v novej oblasti zamestnania.

               –Finančné poradenstvo. V rámci tohto opatrenia sa bude poskytovať individuálne posúdenie a finančné poradenstvo s cieľom zabezpečiť, aby mal dotknutý zamestnanec jasný prehľad o svojej finančnej situácii a vyhliadkach v záujme správneho rozhodovania. Odborník na finančné služby v tomto posúdení zohľadní osobné okolnosti, ako zmena zamestnania ovplyvňuje príjem, situáciu v oblasti bývania (t. j. schopnosť plniť hypotekárne záväzky, nájomné, vplyv možného premiestnenia) a vplyv osobitných opatrení vyplývajúcich z kolektívnych pracovných zmlúv a zmeny vnútroštátnych fiškálnych predpisov.

               33.Opísané navrhované opatrenia predstavujú aktívne opatrenia na trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               34.Holandsko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdilo, že finančným príspevkom z EGF nenahrádza žiadne z týchto opatrení.

               Odhadovaný rozpočet

               35.Odhadované celkové náklady predstavujú 8 365 364 EUR, z čoho 8 030 750 EUR tvoria výdavky na personalizované služby a 334 614 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               36.Celková výška finančného príspevku požadovaného z fondu EGF je 5 019 218 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)

                        Odhadované celkové náklady

                        (v EUR)

                        Personalizované služby (opatrenia podľa článku 7 ods. 1 písm. a) a c) nariadenia o EGF)

                        Profesijná orientácia

                        901

                        3 750

                        3 378 750

                        Podpora pri hľadaní práce vo vyhradených sektoroch

                        300

                        5 000

                        1 500 000

                        Odborná príprava, koučing a/alebo vzdelávanie

                        1 201

                        2 000

                        2 402 000

                        Finančné poradenstvo

                        600

                        1 250

                        750 000

                        Medzisúčet (a):

                        Percentuálny podiel balíka personalizovaných služieb

                        –

                        8 030 750

                        (100 %)

                        Príspevky a stimuly (opatrenia podľa článku 7 ods. 1 písm. b) nariadenia o EGF)

                        0

                        0

                        0

                        Medzisúčet (b):

                        Percentuálny podiel balíka personalizovaných služieb:

                        –

                        0

                        (0 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0

                        2. Riadenie

                        –

                        83 654

                        3. Informovanie a propagácia

                        –

                        83 654

                        4. Kontrola a podávanie správ

                        –

                        167 306

                        Medzisúčet (c):

                        Percentuálny podiel celkových nákladov:

                        –

                        334 614

                        (4 %)

                        Celkové náklady (a + b + c):

                        –

                        8 365 364

                        Príspevok z EGF (60 % celkových nákladov)

                        –

                        5 019 218

               Obdobie oprávnenosti výdavkov

               37.Holandsko začalo poskytovať personalizované služby dotknutým prijímateľom 1. februára 2021. Výdavky na opatrenia budú teda oprávnené na získanie finančného príspevku z EGF od 1. februára 2021 do 1. februára 2023.

               38.Holandsku začali vznikať administratívne výdavky na využívanie EGF 1. februára 2021. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na finančný príspevok z EGF od 1. februára 2021 do 1. augusta 2023.

               Komplementarita s opatreniami financovanými z vnútroštátnych prostriedkov alebo prostriedkov Únie

               39.Zdrojom vnútroštátneho predbežného financovania alebo spolufinancovania je spoločnosť KLM.

               40.Holandsko potvrdilo, že uvedené opatrenia, na ktoré boli udelené finančné prostriedky z EGF, nebudú súčasne financované z iných finančných nástrojov Európskej únie
                  25
               .

               Postupy konzultácií s dotknutými prijímateľmi alebo ich zástupcami, alebo so sociálnymi partnermi, ako aj s miestnymi a regionálnymi orgánmi

               41.Holandsko uviedlo, že koordinovaný balík personalizovaných služieb bol vypracovaný po konzultáciách so zainteresovanými stranami a sociálnymi partnermi. Na zabezpečenie koordinácie týchto služieb bola zriadená zamestnanecká rada.

               42.Prípravné činnosti zahŕňali stretnutia so zamestnaneckou radou a odborovými zväzmi, konkrétne s Christelijk Nationaal Vakverbond (CNV), De Unie, Nederlandse Vereniging voor Luchtvaart (NVLT), Vereniging Nederlands Cabinepersoneel (VNC), Vereniging van KLM Professionals (VKP) a Federatie Nederlandse Vakbeweging (FNV).

               Systémy riadenia a kontroly

               43.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Holandsko oznámilo Komisii, že finančný príspevok budú riadiť a kontrolovať tie isté orgány, ktoré sú zapojené do riadenia Európskeho sociálneho fondu. Úlohy riadenia a kontroly vykonáva časť Oddelenia služieb, spolupráce a vykonávania zaoberajúca sa vykonávaním politiky (SZV; ministerstvo sociálnych vecí a zamestnanosti).

               44.Pokiaľ ide o úlohu certifikačného orgánu, preberá ju holandská agentúra pre podnikanie (RVO), ktorá pôsobí v rámci ministerstva hospodárstva a politiky v oblasti klímy. Pokiaľ ide o audit, zodpovedným orgánom je útvar auditu ústrednej štátnej správy na ministerstve financií.

               Záväzky poskytnuté zo strany dotknutého členského štátu

               45.Holandsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –spoločnosť KLM, ktorá po prepúšťaní pokračuje v činnosti, splnila svoje právne záväzky, ktorými sa upravuje prepúšťanie, a prijala primerané opatrenia na zabezpečenie svojich zamestnancov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               46.Ako sa stanovuje v článku 8 ods. 1 nariadenia Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 – 2027
                  26
               , EGF nesmie prekročiť maximálnu ročnú sumu 186 miliónov EUR (v cenách z roku 2018).

               47.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady navrhuje Komisia mobilizovať z fondu EGF sumu 5 019 218 EUR, ktorá predstavuje 60 % celkových nákladov na navrhované opatrenia, s cieľom poskytnúť finančný príspevok v súvislosti so žiadosťou.

               48.Ako sa stanovuje v bode 9 Medziinštitucionálnej dohody zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  27
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               49.Súčasne s predložením tohto návrhu rozhodnutia o mobilizácii prostriedkov fondu EGF Komisia predloží Európskemu parlamentu a Rade návrh na presun sumy vo výške 5 019 218 EUR do príslušného rozpočtového riadku.

               50.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               2021/0115 (BUD)

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii na základe
                  žiadosti Holandska – EGF/2020/004 NL/KLM

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  28
               , a najmä na jeho článok 15 ods. 4,

               so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  29
               , a najmä na jej bod 9,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)Ako sa stanovuje v článku 8 ods. 1 nariadenia Rady (EÚ, Euratom) 2020/2093
                  30
               , EGF nesmie prekročiť maximálnu ročnú sumu 186 miliónov EUR (v cenách z roku 2018).

               (3)Holandsko 22. decembra 2020 predložilo žiadosť o mobilizáciu prostriedkov EGF v súvislosti s prepúšťaním v spoločnosti KLM Royal Dutch Airlines v Holandsku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)Preto by sa v súvislosti so žiadosťou predloženou Holandskom mali mobilizovať prostriedky z EGF s cieľom poskytnúť finančný príspevok vo výške 5 019 218 EUR.

               (5)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2021 sa mobilizujú prostriedky z Európskeho fondu na prispôsobenie sa globalizácii s cieľom poskytnúť sumu 5 019 218 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]
                  31*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 347, 20.12.2013, s. 855.

                     (2)

                        Nariadenie (EÚ) č. 1309/2013 sa uplatňuje na všetky žiadosti doručené do 31. decembra 2020.

                     (3)

                        V zmysle článku 3 nariadenia o EGF.

                     (4)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (5)

                        Ú. v. EÚ L 393, 30.12.2006, s. 1.

                     (6)

                        V súlade s článkom 7 ods. 4 nariadenia (EÚ) č. 1309/2013.

                     (7)

                        COM(2020) 442 final.

                     (8)

                        Hospodárska prognóza zo zimy 2021
                  https://ec.europa.eu/info/business-economy-euro/economic-performance-and-forecasts/economic-forecasts/winter-2021-economic-forecast-challenging-winter-light-end-tunnel_en
                  .

                     (9)

                        ATAG. 2020 Aviation Benefits Beyond Borders Report (Letecká doprava: prínosy presahujúce hranice, správa za rok 2020):
                  https://aviationbenefits.org/media/167186/abbb2020_full.pdf
                  .

                     (10)

                        IATA. Air Passenger Market Analysis June 2020 (Analýza trhu osobnej leteckej dopravy, jún 2020):
                  https://www.iata.org/en/iata-repository/publications/economic-reports/air-passenger-monthly-analysis---june-20202/
                  .

                     (11)

                        Tamže.

                     (12)

                        IATA:
                  https://www.iata.org/en/pressroom/pr/2021-02-03-02/
                  .

                     (13)

                        IATA:
                  https://www.iata.org/en/pressroom/pr/2020-07-28-02/
                  .

                     (14)

                        EGF/2017/009 FR/Air France, COM(2018) 230; EGF/2013/014 FR Air France, COM(2014) 701 a EGF/2015/004 IT Alitalia, COM(2015) 397.

                     (15)

                        Výročná správa spoločnosti KLM za rok 2019:
                  https://www.klm.com/travel/nl_nl/images/KLM-Jaarverslag-2019_tcm541-1063986.pdf
                  .

                     (16)

                        List z 24. apríla 2020 od ministra financií Wopke Hoekstra a ministerky infraštruktúry a vodného hospodárstva Cory van Nieuwenhuizenovej Druhej komore o možných podporných opatreniach pre spoločnosť Air France-KLM:
                  https://www.government.nl/documents/parliamentary-documents/2020/04/24/letter-on-possible-support-measures-for-air-france-klm
                  .

                     (17)

                  https://www.airfranceklm.com/sites/default/files/q4_2020_press_release_en_final.pdf
                  .

                     (18)

                  https://www.airfranceklm.com/sites/default/files/q4_2020_press_release_en_final.pdf
                  .

                     (19)

                        Tlačový materiál na stránke spoločnosti KLM:
                  https://news.klm.com/klm-adapts-organisation-further-due-to-covid-19-crisis/
                  .

                     (20)

                        Aviation24:
                  https://www.aviation24.be/airlines/air-france-klm-group/klm-royal-dutch-airlines/cuts-staff-to-cope-with-coronavirus-pandemic/
                  .

                     (21)

                        Výročná správa spoločnosti KLM za rok 2019:
                  https://www.klm.com/travel/nl_nl/images/KLM-Jaarverslag-2019_tcm541-1063986.pdf
                  .

                     (22)

                        Štatistický úrad Holandska (CBS):
                  https://opendata.cbs.nl/statline/#/CBS/nl/dataset/83523NED/table?dl=4B4E7
                  .

                     (23)

                        Správa holandskej agentúry pre poistenie zamestnancov (UWV):
                  https://www.uwv.nl/overuwv/Images/regionale-verschillen-impact-corona-werkgelegenheid.pdf
                  .

                     (24)

                        Tamže.

                     (25)

                        Európska komisia schválila Holandsku 13. júla 2020 podľa pravidiel EÚ o štátnej pomoci opatrenie štátnej pomoci vo výške 3,4 miliardy EUR pozostávajúce zo štátnej záruky na úvery a z podriadeného štátneho úveru pre spoločnosť KLM na poskytnutie naliehavej likvidity spoločnosti v súvislosti s pandémiou koronavírusu.
                  https://ec.europa.eu/commission/presscorner/detail/en/ip_20_1333
                  .

                     (26)

                        Ú. v. EÚ L 433I, 22.12.2020, s. 15.

                     (27)

                        Ú. v. EÚ L 433I, 22.12.2020, s. 29.

                     (28)

                        Ú. v. EÚ L 347, 20.12.2013, s. 855.

                     (29)

                        Ú. v. EÚ L 433I, 22.12.2020, s. 29.

                     (30)

                        Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433I, 22.12.2020, s. 11).

                     (31)
                  *
                        Dátum vloží Parlament pred uverejnením v Ú. v. EÚ.


               EURÓPSKA KOMISIA
            V Bruseli6. 5. 2021
            COM(2021) 227 final
            2021/0116(BUD)
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na základe žiadosti Fínska – EGF/2020/007 FI/Finnair

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“)
                  2
               .

               2.Fínsko podalo 30. decembra 2020 žiadosť EGF/2020/007 FI/Finnair o finančný príspevok z EGF v dôsledku prepúšťania
                  3
                v spoločnosti Finnair Oyj a u jedného subdodávateľa
                  4
                vo Fínsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2020/007 FI/Finnair

                        Členský štát

                        Fínsko

                        Dotknutý(-é) región(-y) (úroveň NUTS 2
                           5
                        )

                        Helsinki-Uusimaa (FI1B)

                        Dátum podania žiadosti

                        30. decembra 2020

                        Dátum potvrdenia prijatia žiadosti

                        30. decembra 2020

                        Dátum žiadosti o dodatočné informácie

                        13. januára 2021

                        Termín na poskytnutie dodatočných informácií

                        24. februára 2021

                        Termín na dokončenie posúdenia

                        19. mája 2021

                        Kritérium zásahu

                        článok 4 ods. 1 písm. a) nariadenia o EGF

                        Hlavný podnik

                        Finnair Oyj

                        Počet dotknutých podnikov

                        1

                        Odvetvie(-a) ekonomickej činnosti

                        (divízia NACE Rev. 2)
                           6

                        divízia 51 (letecká doprava)

                        Počet pobočiek, dodávateľov a nadväzujúcich výrobcov

                        1

                        Referenčné obdobie (štyri mesiace):

                        25. augusta 2020 – 25. decembra 2020

                        Počet prepustených pracovníkov počas referenčného obdobia (a)

                        508

                        Počet prepustených pracovníkov pred referenčným obdobím alebo po ňom (b)

                        0

                        Celkový počet prepustených pracovníkov
                           (a + b)

                        508

                        Celkový počet oprávnených prijímateľov

                        508

                        Celkový počet dotknutých prijímateľov

                        500

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        0

                        Rozpočet na personalizované služby (v EUR)

                        2 730 600

                        Rozpočet na využívanie EGF
                           7
                         (v EUR)

                        190 000

                        Celkový rozpočet (v EUR)

                        2 920 600

                        Príspevok z EGF (60 %) (v EUR)

                        1 752 360

               POSÚDENIE ŽIADOSTI

               Postup

               4.Fínsko podalo žiadosť EGF/2020/007 FI/Finnair 30. decembra 2020, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti v ten istý deň a 13. januára 2021 požiadala Fínsko o dodatočné informácie. Tieto dodatočné informácie boli poskytnuté do šiestich týždňov od podania žiadosti. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 19. mája 2021.

               Oprávnenosť žiadosti

               Príslušné podniky a prijímatelia

               5.Žiadosť sa týka 508 pracovníkov prepustených v spoločnosti Finnair Oyj a u jedného subdodávateľa. Spoločnosť Finnair pôsobí v ekonomickom odvetví patriacom podľa klasifikácie NACE Rev. 2 do divízie 51 (letecká doprava). K prepúšťaniu týmito podnikmi došlo v regióne Helsinki-Uusimaa (FI1B) na úrovni NUTS 2.

                        Podniky a počet prepustených pracovníkov

                        Finnair

                        504

                        Hub Logistics Finland Oy

                        4

                        Celkový počet podnikov: 2

                        Celkový počet prepustených pracovníkov: 508

               Kritériá zásahu

               6.Fínske orgány predložili žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje, aby počas referenčného obdobia štyroch mesiacov dosiahol počet prepustených pracovníkov alebo samostatne zárobkovo činných osôb, ktoré ukončili svoju činnosť, najmenej 500 osôb v jednom podniku v členskom štáte vrátane pracovníkov, ktorí boli prepustení u dodávateľov daného podniku a nadväzujúcich výrobcov.

               7.Referenčné obdobie štyroch mesiacov v prípade tejto žiadosti trvalo od 25. augusta 2020 do 25. decembra 2020.

               8.Počet prepustených pracovníkov počas referenčného obdobia:

               –504 prepustených pracovníkov v spoločnosti Finnair,

               –4 prepustení pracovníci u subdodávateľa spoločnosti Finnair.

               Stanovenie počtu prepustených pracovníkov a prípadov ukončenia činnosti

               9.Počet pracovníkov prepustených počas referenčného obdobia sa vypočítal takto:

               –504 od dátumu, keď zamestnávateľ v súlade s článkom 3 ods. 1 smernice Rady 98/59/ES
                  8
                písomne oznámil príslušnému verejnému orgánu plánované hromadné prepúšťanie. Fínsko pred dátumom dokončenia posúdenia Komisiou potvrdilo, že týchto 504 pracovníkov bolo skutočne prepustených,

               –4 od dátumu individuálnej výpovede zo strany zamestnávateľa, ktorou pracovníka prepúšťa alebo s ním ukončuje pracovný pomer.

               Oprávnení prijímatelia

               10.Celkový počet oprávnených prijímateľov je preto 508.

               Súvislosť medzi prepúšťaním a celosvetovou finančnou a hospodárskou krízou

               11.Svetová zdravotnícka organizácia (WHO) vyhlásila 11. marca 2020 COVID-19 za celosvetovú pandémiu. Európska komisia 27. mája 2020 vo svojom oznámení Rozpočet EÚ umožňujúci realizáciu plánu obnovy Európy
                  9
                vyhlásila, že zdravotná kríza viedla k hospodárskej kríze, a navrhla plán obnovy hospodárstva. Do tohto plánu patril EGF ako núdzový nástroj na pomoc osobám, ktoré prišli o prácu v dôsledku celosvetovej hospodárskej krízy.

               12.Pandémia spôsobila najhlbšiu recesiu v histórii EÚ. Podľa európskej hospodárskej prognózy Komisie zo zimy 2021
                  10
                sa HDP EÚ v roku 2020 znížilo o 6,3 % a očakáva sa, že sa zvýši o 3,7 % v roku 2021 a o 3,9 % v roku 2022.

               13.Pandémia COVID-19 mala významný vplyv na letecké odvetvie v dôsledku cestovných obmedzení a dramatického poklesu osobnej leteckej dopravy. Pokles počtu cestujúcich výrazne znížil príjmy leteckých spoločností a mnohé z nich prinútil, aby prepustili zamestnancov alebo vyhlásili platobnú neschopnosť. V apríli 2020 sa objem medzinárodnej osobnej dopravy znížil o 98,9 % v porovnaní s aprílom 2019 a 64 % lietadiel na celom svete bolo odparkovaných, čo predstavuje najväčšiu recesiu v histórii leteckej dopravy
                  11
               .

               14.V júni 2020 sa dopyt cestujúcich mierne zlepšil, ale zostal výrazne pod úrovňami spred krízy. Výnosy na osobokilometer sa v celom odvetví v porovnaní s júnom 2019 znížili o 86,5 %
                  12
               .

               Objemy osobnej leteckej dopravy
                  13

               Výnosy na osobokilometer (RPK) v celom odvetví (v mld. EUR mesačne)

                        Skutočné

                        Sezónne upravené

               15.Celkovo sa dopyt po medzinárodnej osobnej doprave v roku 2020 znížil o 75,6 % v porovnaní s úrovňami z roku 2019. Kapacita (meraná v ponúkaných sedadlokilometroch) klesla o 68,1 % a koeficient zaťaženia cestujúcimi (ktorý meria percentuálny podiel ponúkaných miest na sedenie obsadených cestujúcimi) klesol o 19,2 percentuálneho bodu na 62,8 %
                  14
               .

               16.Podľa prognózy Medzinárodného združenia leteckých prepravcov týkajúcej sa celosvetovej osobnej dopravy bude leteckému odvetviu trvať 3 až 4 roky, kým sa zotaví na úroveň spred krízy
                  15
               .

               17.Doteraz bolo odvetvie leteckej dopravy predmetom štyroch žiadostí o podporu z EGF, pričom tri z nich sa zakladali na globalizácii týkajúcej sa obchodu
                  16
                a jedna na hospodárskej kríze spôsobenej pandémiou COVID-19
                  17
               .

               Udalosti, ktoré viedli k prepúšťaniu a ukončeniu činnosti

               18.Udalosti, ktoré viedli k tomuto prepúšťaniu, sú dôsledkom neočakávanej celosvetovej hospodárskej krízy spôsobenej pandémiou COVID-19.

               19.Fínsko uvádza, že spoločnosť Finnair tvrdo zasiahol vplyv pandémie. Spoločnosť Finnair mala pred vypuknutím ochorenia COVID-19 silnú finančnú situáciu. V roku 2019 výnosy spoločnosti Finnair vzrástli o 9,2 % a dosiahli rekordnú úroveň 3,097 miliardy EUR, v porovnaní s 2,836 miliardy EUR v roku 2018. Príjmy pred započítaním úrokov a daní dosiahli celkovo 162,8 milióna EUR, čo predstavuje v porovnaní s 256,3 milióna EUR v roku 2018 pokles o 38 % spôsobený zvýšením nákladov na palivo, lietadlové materiály a generálne opravy.

               20.Za posledné desaťročie sa počet cestujúcich na letisku Helsinki-Vantaa výrazne zvýšil. Od roku 2009 do roku 2019 sa počet cestujúcich zvýšil o 58 %, a to z 12,6 milióna na 21,9 milióna. Väčšinu toku cestujúcich tvorili cestujúci na medzinárodných letoch: 10,2 milióna v roku 2009 a 18,9 milióna v roku 2019
                  18
               . V roku 2019 sa počet cestujúcich prepravených spoločnosťou Finnair zvýšil o 10,3 % na 14 650 400 cestujúcich, čím sa dosiahol nový ročný rekord
                  19
               .

               21.Začiatkom roka 2020 tok cestujúcich na letisku Helsinki-Vantaa naďalej rástol. V porovnaní s januárom 2019 sa v januári 2020 objem cestujúcich do Číny zvýšil o 58 %. Vo februári 2020 sa však v dôsledku epidémie prudko znížil objem cestujúcich o 73 %. Spoločnosť Finnair musela od 6. februára 2020 zrušiť všetky lety do kontinentálnej Číny a od 4. marca 2020 do ostatných ázijských destinácií
                  20
               . Vláda Spojených štátov 13. marca 2020 obmedzila všetky cesty do USA, ktoré nie sú nevyhnutné, a preto spoločnosť Finnair musela zrušiť aj všetky lety do USA
                  21
               .

               22.Obmedzenia zavedené vo Fínsku aj v iných cieľových krajinách výrazne ovplyvnili prevádzku spoločnosti Finnair, najmä pokiaľ ide o medzinárodné a medzikontinentálne lety. V apríli 2020 sa na letisku Helsinki-Vantaa takmer úplne zastavila letecká doprava, ktorá v porovnaní s aprílom 2019 zostala len na úrovni 1 % (21 000 cestujúcich v apríli 2020 v porovnaní s 1,8 milióna cestujúcich v apríli 2019). V druhom štvrťroku 2020 sa v porovnaní s rokom 2019 počet letov medzi ázijskými a európskymi destináciami spoločnosti Finnair znížil o 92,1 %. Počet cestujúcich klesol o 97,5 % z 3,9 milióna na 98 000 cestujúcich a kapacita v ponúkaných sedadlokilometroch sa znížila o 97,2 %
                  22
               .

               23.Vo výročnej správe spoločnosti Finnair za rok 2020 sa zaznamenal prudký pokles výnosov o 73,2 % (z 3 097,7 milióna na 829,2 milióna EUR), počet cestujúcich klesol o 76,2 % (zo 14,7 milióna na 3,5 milióna) a spoločnosť dosiahla prevádzkovú stratu vo výške 464,5 milióna EUR
                  23
               .

               24.Spoločnosť Finnair musela v záujme riešenia tejto krízy znížiť svoje náklady a šetrila v oblasti nehnuteľností, prenájmu lietadiel, IT (digitalizácia a automatizácia zákazníckych procesov), predajných a distribučných nákladov, ako aj v oblasti administratívnych nákladov a štruktúr odmeňovania. To viedlo k zníženiu počtu pracovných síl o 1 000 pracovných miest
                  24
               .

               Očakávané účinky prepúšťania na miestne, regionálne a celoštátne hospodárstvo a zamestnanosť

               25.Letecké odvetvie výrazne prispieva k hospodárstvu Fínska. V roku 2020 toto odvetvie zamestnávalo 42 000 osôb (23 000 priamych a 19 000 nepriamych pracovných miest) a prispelo k HDP Fínska sumou 8,8 miliardy EUR, čo predstavuje 3,2 % celkového HDP
                  25
               . Spoločnosť Finnair je najväčšou fínskou leteckou spoločnosťou a má svoje hlavné sídlo na letisku Helsinki-Vantaa. Na konci roka 2019 mala spoločnosť Finnair 6 788 zamestnancov a prevádzkovala dopravu do 132 destinácií
                  26
               .

               26.Prepúšťanie v spoločnosti Finnair výrazne zasiahlo celoštátne hospodárstvo. Prepúšťanie sa týka regiónu na úrovni NUTS 2 Helsinki-Uusimaa, kde má spoločnosť Finnair svoje prevádzkové centrum. Od februára do apríla 2020 sa počet nezamestnaných uchádzačov o zamestnanie v regióne Helsinki-Uusimaa zvýšil o 22,5 % zo 68 016 na 83 340. Na ročnom základe a napriek opatreniam na zachovanie zamestnanosti sa miera nezamestnanosti v regióne Helsinki-Uusimaa zvýšila o 0,8 percentuálneho bodu, a to zo 6,4 % v roku 2019 na 7,2 % v roku 2020
                  27
               .

               27.V roku 2020 bola vnútroštátna miera nezamestnanosti na úrovni 7,8 %, t. j. o 1,1 percentuálneho bodu vyššia ako v roku 2019
                  28
               . Podľa odhadov fínskeho ministerstva financií sa v roku 2021 bude miera nezamestnanosti naďalej zvyšovať na úroveň 8,2 % a v roku 2022 klesne na 7,8 %
                  29
               .

               28.Vzhľadom na rastúcu nezamestnanosť spôsobenú krízou bude bývalých pracovníkov spoločnosti Finnair zložité opätovne zamestnať. Fínske orgány tvrdia, že prepustení pracovníci potrebujú pri hľadaní zamestnania upravené usmernenia a podporu, ako aj prispôsobené zvyšovanie úrovne zručností a rekvalifikáciu, aby si zvýšili šance na opätovné získanie zamestnania.

               Dotknutí prijímatelia a navrhované opatrenia

               Dotknutí prijímatelia

               29.Odhaduje sa, že z 508 oprávnených osôb sa na opatreniach EGF zúčastní 500 prepustených pracovníkov. Rozdelenie týchto prepustených pracovníkov podľa pohlavia, štátnej príslušnosti a vekových skupín:

                        Kategória

                        Počet dotknutých prijímateľov

                        Pohlavie:

                        muži:

                        280

                        (56,00 %)

                        ženy:

                        220

                        (44,00 %)

                        Štátna príslušnosť:

                        občania EÚ:

                        493

                        (98,60 %)

                        osoby, ktoré nie sú občanmi EÚ:

                        7

                        (1,40 %)

                        Veková skupina:

                        15 – 24 rokov:

                        19

                        (3,80 %)

                        25 – 29 rokov:

                        28

                        (5,60 %)

                        30 – 54 rokov:

                        312

                        (62,40 %)

                        55 – 64 rokov:

                        141

                        (28,20 %)

                        viac ako 64 rokov:

                        0

                        (0,00 %)

               Oprávnenosť navrhovaných opatrení

               30.Personalizované služby, ktoré sa poskytnú prepusteným pracovníkom, pozostávajú z týchto opatrení:

               –Koučing a ďalšie prípravné opatrenia. Patria k nim 1. expertné hodnotenia odborných spôsobilostí uchádzačov o zamestnanie a toho, aké služby potrebujú; 2. posúdenie spôsobilostí s cieľom zmapovať účastníkov podľa ich spôsobilostí a pracovných vyhliadok; 3. odborná príprava zameraná na hľadanie zamestnania a informácie o pracovnom trhu; 4. intenzívny kariérny a individuálny koučing na podporu a usmerňovanie účastníkov pri hľadaní zamestnania.

               –Služby v oblasti zamestnanosti a podnikania. V rámci tohto opatrenia sa bude poskytovať profesijná orientácia a usmernenia pri hľadaní zamestnania, poradenstvo, hodnotenie pracovných schopností a preskúšania. Organizovať sa budú aj náborové a informačné podujatia.

               –Odborná príprava. Patrí sem prispôsobený program Further Educated with Companies (Viac vzdelaný so spoločnosťami, F.E.C.)
                  30
                vypracovaný fínskymi orgánmi, ktorého cieľom je spájať uchádzačov o zamestnanie a spoločnosti, ktoré robia nábor. Účastníci absolvujú aj odbornú kvalifikačnú prípravu vrátane kurzov zameraných na rozvoj podnikania, odbornú prípravu vedúcich pracovníkov, ľudské zdroje, predaj a marketing, umelú inteligenciu, digitálnu bezpečnosť, robotiku, finančné riadenie, projektové riadenie atď.

               –Dotácie na mzdy. Toto opatrenie bude podporovať zamestnanie na novom pracovnom mieste tým, že sa znížia mzdové náklady. Dotácie na mzdy budú predstavovať 30 – 50 % mzdových nákladov a budú vyplatené zamestnávateľovi. Výška a dĺžka dotácie závisia od dĺžky obdobia nezamestnanosti.

               –Grant na rozbehnutie podnikateľskej činnosti. Účelom grantu je podporovať vznik podnikateľskej činnosti a zamestnanie jednotlivcov. Grant na rozbehnutie podnikateľskej činnosti zabezpečí pre začínajúceho podnikateľa príjem počas obdobia, ktoré je odhadované ako potrebné na založenie a rozbehnutie podnikania na plný úväzok, a to maximálne počas obdobia 12 mesiacov.

               –Príspevky na cestu, ubytovanie a sťahovanie sa môžu poskytnúť na pokrytie súvisiacich výdavkov vzniknutých počas hľadania zamestnania alebo odbornej prípravy.

               31.Opísané navrhované opatrenia predstavujú aktívne opatrenia na trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               32.Fínsko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdilo, že finančným príspevkom z EGF nenahrádza žiadne z týchto opatrení.

               Odhadovaný rozpočet

               33.Odhadované celkové náklady predstavujú 2 920 600 EUR, z čoho 2 730 600 EUR tvoria výdavky na personalizované služby a 190 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               34.Celková výška finančného príspevku požadovaného z EGF je 1 752 360 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                           31

                        Odhadované celkové náklady

                        (v EUR)
                           32

                        Personalizované služby (opatrenia podľa článku 7 ods. 1 písm. a) a c) nariadenia o EGF)

                        Koučing a ďalšie prípravné opatrenia

                        450

                        1 556

                        700 000

                        Služby v oblasti zamestnanosti a podnikania

                        500

                        400

                        200 000

                        Odborná príprava

                        300

                        4 333

                        1 300 000

                        Medzisúčet (a):

                        Percentuálny podiel balíka personalizovaných služieb

                        –

                        2 200 000

                        (80,57 %)

                        Príspevky a stimuly (opatrenia podľa článku 7 ods. 1 písm. b) nariadenia o EGF)

                        Dotácie na mzdy

                        60

                        6 000

                        360 000

                        Príspevky na cestu, ubytovanie a sťahovanie

                        25

                        200

                        5 000

                        Grant na rozbehnutie podnikateľskej činnosti

                        20

                        8 280

                        165 600

                        Medzisúčet (b):

                        Percentuálny podiel balíka personalizovaných služieb:

                        –

                        530 600

                        (19,43 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0

                        2. Riadenie

                        –

                        160 000

                        3. Informovanie a propagácia

                        –

                        15 000

                        4. Kontrola a podávanie správ

                        –

                        15 000

                        Medzisúčet (c):

                        Percentuálny podiel celkových nákladov:

                        –

                        190 000

                        (6,51 %)

                        Celkové náklady (a + b + c):

                        –

                        2 920 600

                        Príspevok z EGF (60 % celkových nákladov)

                        –

                        1 752 360

               35.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Fínsko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo odbornou prípravou.

               36.Fínsko potvrdilo, že investičné náklady na samostatnú zárobkovú činnosť, založenie podniku a odkúpenie podniku zamestnancami nepresiahnu 15 000 EUR na prijímateľa.

               Obdobie oprávnenosti výdavkov

               37.Fínsko začalo poskytovať personalizované služby dotknutým prijímateľom 21. októbra 2020. Výdavky na opatrenia budú teda oprávnené na získanie finančného príspevku z EGF od 21. októbra 2020 do 30. decembra 2022.

               38.Fínsku začali vznikať administratívne výdavky na využívanie EGF 21. októbra 2020. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na finančný príspevok z EGF od 21. októbra 2020 do 30. júna 2023.

               Komplementarita s opatreniami financovanými z vnútroštátnych prostriedkov alebo prostriedkov Únie

               39.Zdrojom vnútroštátneho predbežného financovania alebo spolufinancovania je rozpočtový riadok na verejné služby zamestnanosti úseku ministerstva hospodárstva a zamestnanosti. Niektoré služby budú financované aj z prevádzkových výdavkov centier pre hospodársky rozvoj, dopravu a životné prostredie (centrá ELY) a úradov pre zamestnanosť a hospodársky rozvoj (úrady TE).

               40.Fínsko potvrdilo, že vyššie uvedené opatrenia, na ktoré sa vynakladajú finančné prostriedky z EGF, nebudú financované z iných finančných nástrojov Európskej únie
                  33
               .

               Postupy konzultácií s dotknutými prijímateľmi alebo ich zástupcami, alebo so sociálnymi partnermi, ako aj s miestnymi a regionálnymi orgánmi

               41.Fínsko uviedlo, že koordinovaný balík personalizovaných služieb bol vypracovaný po konzultácii s pracovnou skupinou. Prípravné činnosti zahŕňali stretnutia so zástupcami centier pre hospodársky rozvoj, dopravu a životné prostredie, úradov TE v Uusimaa, spoločnosti Finnair a odborových zväzov, konkrétne Ilmailualan Unioni (IAU), Finnairin insinöörit ja ylemmät toimihenkilöt (FINTO), Auto ja Kuljetusalan Työntekijäliitto ry (AKT) a Trade Union Pro.

               Systémy riadenia a kontroly

               42.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Fínsko oznámilo Komisii, že finančný príspevok bude spravovať ministerstvo hospodárstva a zamestnanosti, ktoré pôsobí ako riadiaci a certifikačný orgán pre EGF a ako sprostredkovateľský orgán, ktorý rozdeľuje finančné prostriedky z EGF. Riadiace funkcie pre EGF boli pridelené oddeleniu služieb pre regióny a rast, ktoré pôsobí aj ako riadiaci orgán Európskeho sociálneho fondu. Za vykonávanie opatrení financovaných z EGF sú zodpovedné centrá pre hospodársky rozvoj, dopravu a životné prostredie (centrá ELY).

               43.Pokiaľ ide o úlohu certifikačného orgánu, vykonáva ju oddelenie pre ľudské zdroje a administratívu. Pokiaľ ide o audit, zodpovedným orgánom je nezávislé oddelenie vnútorného auditu, ktoré pôsobí pod stálym tajomníkom ministerstva hospodárstva a zamestnanosti.

               Záväzky poskytnuté zo strany dotknutého členského štátu

               44.Fínsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –spoločnosť Finnair, ktorá po prepúšťaní pokračuje v činnosti, splnila svoje právne záväzky, ktorými sa upravuje prepúšťanie, a prijala primerané opatrenia na zabezpečenie svojich zamestnancov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               45.Ako sa stanovuje v článku 8 ods. 1 nariadenia Rady (EÚ, Euratom) 2020/2093
                  34
                zo 17. decembra 2020, ktorým sa stanovuje viacročný finančný rámec na roky 2021 – 2027, EGF nesmie prekročiť maximálnu ročnú sumu 186 miliónov EUR (v cenách z roku 2018).

               46.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady navrhuje Komisia mobilizovať z fondu EGF sumu 1 752 360 EUR, ktorá predstavuje 60 % celkových nákladov na navrhované opatrenia, s cieľom poskytnúť finančný príspevok v súvislosti so žiadosťou.

               47.Ako sa stanovuje v bode 9 Medziinštitucionálnej dohody zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  35
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               48.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 1 752 360 EUR do príslušného rozpočtového riadku.

               49.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               2021/0116 (BUD)

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii na základe
                  žiadosti Fínska – EGF/2020/007 FI/Finnair

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  36
               , a najmä na jeho článok 15 ods. 4,

               so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  37
               , a najmä na jej bod 9,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)Ako sa stanovuje v článku 8 ods. 1 nariadenia Rady (EÚ, Euratom) 2020/2093
                  38
               , EGF nesmie prekročiť maximálnu ročnú sumu 186 miliónov EUR (v cenách z roku 2018).

               (3)Dňa 30. decembra 2020 Fínsko predložilo žiadosť o mobilizáciu EGF v súvislosti s prepúšťaním v spoločnosti Finnair Oyj a u jedného subdodávateľa vo Fínsku. Žiadosť bola doplnená o dodatočné informácie poskytnuté v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)Preto by sa v súvislosti so žiadosťou predloženou Fínskom mal mobilizovať EGF s cieľom poskytnúť finančný príspevok vo výške 1 752 360 EUR.

               (5)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2021 sa mobilizuje Európsky fond na prispôsobenie sa globalizácii s cieľom poskytnúť sumu 1 752 360 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]
                  39*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 347, 20.12.2013, s. 855.

                     (2)

                        Nariadenie (EÚ) č. 1309/2013 sa uplatňuje na všetky žiadosti doručené do 31. decembra 2020.

                     (3)

                        V zmysle článku 3 nariadenia o EGF.

                     (4)

                        Hub Logistics Finland Oy sa nachádza v regióne Helsinki-Uusimaa.

                     (5)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (6)

                        Ú. v. EÚ L 393, 30.12.2006, s. 1.

                     (7)

                        V súlade s článkom 7 ods. 4 nariadenia (EÚ) č. 1309/2013.

                     (8)

                        Smernica Rady 98/59/ES z 20. júla 1998 o aproximácii právnych predpisov členských štátov týkajúcich sa hromadného prepúšťania (Ú. v. ES L 225, 12.8.1998, s. 16).

                     (9)

                        COM(2020) 442 final.

                     (10)

                        Hospodárska prognóza zo zimy 2021
                  https://ec.europa.eu/info/business-economy-euro/economic-performance-and-forecasts/economic-forecasts/winter-2021-economic-forecast-challenging-winter-light-end-tunnel_en
                  .

                     (11)

                        ATAG. 2020 Aviation Benefits Beyond Borders Report (Letecká doprava: prínosy presahujúce hranice, správa za rok 2020):
                  https://aviationbenefits.org/media/167186/abbb2020_full.pdf
                  .

                     (12)

                        IATA. Air Passenger Market Analysis June 2020 (Analýza trhu osobnej leteckej dopravy, jún 2020):
                  https://www.iata.org/en/iata-repository/publications/economic-reports/air-passenger-monthly-analysis---june-20202/
                  .

                     (13)

                        Tamže.

                     (14)

                        IATA:
                  https://www.iata.org/en/pressroom/pr/2021-02-03-02/
                  .

                     (15)

                        IATA:
                  https://www.iata.org/en/pressroom/pr/2020-07-28-02/
                  .

                     (16)

                        EGF/2017/009 FR/Air France, COM(2018) 230; EGF/2013/014 FR Air France, COM(2014) 701 a EGF/2015/004 IT Alitalia, COM(2015) 397.

                     (17)

                        EGF/2020/004 NL/KLM, COM(2021) 226.

                     (18)

                        Výročná správa spoločnosti Finavia za rok 2019:
                  https://www.finavia.fi/sites/default/files/documents/Tilinpäätös%202019.pdf
                  .

                     (19)

                        Výročná správa spoločnosti Finnair za rok 2019:
                  https://investors.finnair.com/~/media/Files/F/Finnair-IR/documents/en/reports-and-presentation/2020/annual-report-2019.pdf
                  .

                     (20)

                  https://news.cision.com/finnair/r/finnair-cancels-all-flights-to-mainland-china-between-february-6-and-february-29--2020--customers-to,c3024652
                  .

                     (21)

                  https://news.cision.com/finnair/r/finnair-cancels-flights-to-us-and-delhi,c3057949
                  .

                     (22)

                        Výročná správa spoločnosti Finnair za rok 2020:
                  https://investors.finnair.com/~/media/Files/F/Finnair-IR/documents/en/reports-and-presentation/2020/half-year-2020-report-en.pdf
                  .

                     (23)

                  https://investors.finnair.com/~/media/Files/F/Finnair-IR/documents/en/reports-and-presentation/2021/annual-report-2020.pdf
                  .

                     (24)

                  https://company.finnair.com/en/media/all-releases/news?id=3751510
                   a
                  https://www.aviation24.be/airlines/finnair/finnair-targets-100-million-euros-cost-base-reductions-plans-to-reduce-1-000-jobs/
                  .

                     (25)

                        Akčná skupina pre leteckú dopravu (ATAG), Aviation Benefits Beyond Borders (Letecká doprava: prínosy presahujúce hranice):
                  https://aviationbenefits.org/downloads/aviation-benefits-beyond-borders-2020/
                  .

                     (26)

                        Výročná správa spoločnosti Finnair za rok 2019:
                  https://investors.finnair.com/~/media/Files/F/Finnair-IR/documents/en/reports-and-presentation/2020/annual-report-2019.pdf
                  .

                     (27)

                        Fínska štatistická databáza
                  https://pxnet2.stat.fi/PXWeb/pxweb/en/StatFin/
                  .

                     (28)

                  https://www.stat.fi/til/tyti/2020/13/tyti_2020_13_2021-03-04_tie_001_en.html
                  .

                     (29)

                        Štatistiky Fínska
                  https://www.stat.fi/til/tyti/2020/09/tyti_2020_09_2020-10-20_tie_001_en.html
                   a
                  https://julkaisut.valtioneuvosto.fi/bitstream/handle/10024/162542/TEM%20työmarkkinaennuste%20syksy%202020.pdf
                  .

                     (30)

                  https://www.aaltopro.fi/en/services-in-change-situations/f.e.c.-programs-and-recruitment
                  .

                     (31)

                        S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Fínskom.

                     (32)

                        Z dôvodu zaokrúhľovania celkové sumy nepredstavujú presný súčet jednotlivých položiek.

                     (33)

                        Európska komisia 18. mája 2020 schválila Fínsku opatrenie pomoci pozostávajúce zo štátnej záruky za úver vo výške 600 miliónov EUR pre spoločnosť Finnair na zmiernenie hospodárskeho vplyvu pandémie koronavírusu na spoločnosť.
                  https://ec.europa.eu/commission/presscorner/detail/en/IP_20_1032
                  .

                     (34)

                        Ú. v. EÚ L 433I, 22.12.2020, s. 15.

                     (35)

                        Ú. v. EÚ L 433I, 22.12.2020, s. 29.

                     (36)

                        Ú. v. EÚ L 347, 20.12.2013, s. 855.

                     (37)

                        Ú. v. EÚ L 433I, 22.12.2020, s. 29.

                     (38)

                        Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433I, 22.12.2020, s. 11).

                     (39)
                  *
                        Dátum vloží Parlament pred uverejnením v Ú. v. EÚ.